Ulapul
As a'Wikipedia
Se Ulapul na phort a tha ann an Alba-a-tuath. Tha an t-aiseag a’ dol eadar Ulapul agus Steòrnabhagh ann an Leodhas.
Tha e na bhaile Iasgaidh anns a' sgire Ghlinne Bhraoine (Loch Broom), Rós an Iar. Sluagh 1,500 ann an 1988.
Steidhichte leis a' Bhritish Fisheries Society ann an 1789,seasaidh am baile air cladach-thogta a tha mu 8m as cionn aird na mara. Leigeadh na sraidean a mach an cruth A'Bhranndair bho thus, ged a chaidh iomadh bliadhna seachadh mus an robh taigh air gach lot.
Anns an latha an diugh, bithidh an t-aiseag eadar Eilean Leodhais agus an Tir Mor a' seoladh bho Ulapul gu Steornabhagh. Is e an laimhrig a tha na fior cridhe dhan bhaile, agus air barrachd ionad an aiseag tha laimhrig-iasgaidh le acfhuinn-deoigh, thogta 's na 80'n nuair bha Ulapul na phort air leth chudthromach ann an malairt nan "klondyker". Tha Ard Sgoile nan sia bliadhna steidhichte 's a' bhaile agus tha aonad Gaidhlig aig a' bhun-sgoile. Tha an nobhail Na Klondykers stèidhichte ann an Ulapul. Bha Ulapul ainmeil airson na luing mora Sovietach a thadhail air. Bha Pravda air reic ann an Ulapul aig aon àm.
Tha Ulapul ainmeil airson an "Ceilidh Place" steidhichte leis an actar Raibeart Urchardan (Robert Urquhart), nach maireann. A-reir an t-Urchardan bha Ulapul riamh baile nan coigreach:- Baile Gallta steidhichte an sgire a bha air leth Gaidhealach. Gu deireadh na 1980'n bha seo follsaichte le "Parlamaid nan Penguin"- buidheann nam bodaich a bhiodh a' cruinneachadh gach madainn aig ceann "Sraid na Laimhrig" agus a bhiodh a' comharachadh le cheile as Gaidhlig na sgire.
Anns an latha an diugh tha minisdeir sgireil de eaglais na h-Alba steidhichte an Ulapul, ach mus an deach steidhicheadh air a bhaile, b'e Clachan aig Ceann Loch Bhraoin (mar a bhiodh daoine an duil!), bun-eaglais a'pharaiste. Aig am an ath-leasachaidh mharbhadh an sagairt mu dheireadh an siorrachd Rois "An Sagairt Ruadh", le saighead, faisg air Clachan.